Rosa Kettumäki

Rosa Kettumäki (s. 1991 Iitti) on suomalainen toimittaja ja juontaja. Tällä hetkellä hän toimii Yle TV1:n A-studion juontajana.Ilta-Sanomat, Viihde: Hän on A-studion uusi juontaja

Kettumäki kasvoi Iitissä Kymenlaaksossa, mutta valmistui ylioppilaaksi Kallion ilmaisutaidon lukiossa Helsingissä harrastaen teatteria, jossa tutustui Nuorten Ääni -toimitukseen. Myöhemmin hän opiskeli Metropolia-ammattikorkeakoulussa, josta valmistui elokuvan ja television koulutusohjelmasta vuonna 2016.

Kettumäki aloitti journalistin uransa runsaasti näkyvyyttä saaneilla reportaaseilla pääkaupunkiseudun Nuorten Ääni -toimituksessa. Aiemmin hän työskenteli Yleisradiossa muun muassa A-studiossa ja Perjantai-ohjelman juontajana. Kettumäki oli Ylen aamun juontaja vuosina 2019–2021. Hän työskenteli vuonna 2021 toimittajana Yle Uutiset Rec -toimituksessa, jossa tehtiin sisältöjä Youtubeen ja Yle Areenaan kohderyhmänä 20–30 vuotiaat suomalaiset.. Myöhemmin Kettumäki toimi mediakriittisen Viimeinen sana -ohjelman juontajana.

 Lähteet 

Luokka:Suomalaiset televisiojuontajat
Luokka:Ylen toimittajat
Luokka:Elävät henkilöt
Luokka:Vuonna 1991 syntyneet